18/10/2021 | Administración LocalMunicipal
Teo
Anuncio de delegacións da Alcaldía

ANUNCIO DE DELEGACIÓNS DA ALCALDÍA De acordo co disposto nos artigos 44 e 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e demáis normativa aplicable, publícanse as Resolucións da Alcaldía, de data 4 de outubro de 2021, relativa a ceses e nomeamentos de membros da Xunta de Goberno Local, cese e nomeamentos de tenentes de alcalde, e ceses e novas delegacións en concelleiros/as. Teo, 13 de outubro de 2021. O alcalde Rafael C. Sisto Edreira RESOLUCIÓN DA ALCALDÍA ASUNTO: CESES E NOMEAMENTOS MEMBROS XGL EXPEDIENTE: 2021/G003/001105 Celebradas as eleccións locais no ano 2019 e constituída a nova Corporación, mediante Resolución desta Alcaldía do 3 de xullo (522/2019), constituíuse a Xunta de Goberno Local, no exercicio da potestade de autoorganización que o artigo 4.1. a) da Lei 7/1985, do 2 de abril, Reguladora das Bases de Réxime Local (LRBRL), recoñece a esta Entidade. Considerando que a labor do goberno municipal ten que descansar sobre os principios de cooperación, lealdade e coherencia, e que o paso do tempo constatou unha perda de confianza nalgúns dos/as concelleiros e concelleiras que conforman na actualidade a Xunta de Goberno Local. Considerando que de conformidade co disposto nos artigos 5.3, 6, 7 e 10 do ROM, artigos 21.3 e 23.2. b) da LRBRL, artigos 43 e 44 do R. D 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, do 22 de xullo, de Administración Local de Galicia, o alcalde pode delegar o exercicio das súas atribucións coas limitacións establecidas nos artigos citados. En virtude do exposto e no uso das atribucións que me confire a lexislación vixente, RESOLVO: Primeiro. –Cesar como membros da Xunta de Goberno Local do Concello de Teo, os/as seguintes concelleiros/as: DONA LAURA MERCEDES GOMAR MANDACHE DON ROBERTO MOÑINO GIL DONA M.ª JOSEFA Ruben Marcelo Simov Ayadim. –Nomear como novo membro da Xunta de Goberno Local ao concelleiro DON XOSÉ IGNACIO IGLESIAS VILLAR, quedando así constituída por este alcalde e tres concelleiros/as. Terceiro. –Manter a delegación das atribucións da Alcaldía actualmente vixentes na Xunta de Goberno Local e a periodicidade das súas sesións. Cuarto. –O presente Decreto terá efecto dende o día da súa data, sen prexuízo da súa preceptiva publicación no Boletín Oficial da Provincia e no taboleiro de edictos da Corporación, debéndose notificar aos membros da Xunta de Goberno Local aos efectos do previsto no artigo 114 do ROF. Quinto. –Da presente resolución darase conta ao Pleno na seguinte sesión ordinaria que se celebre. RESOLUCIÓN DA ALCALDÍA ASUNTO: CESES E NOMEAMENTOS DE TENENTES DE ALCALDE EXPEDIENTE: 2021/G003/001107 Celebradas as eleccións locais no ano 2019 e constituída a nova Corporación, mediante Resolución da Alcaldía de 3 de xullo de 2019 (523/2019), procedeuse ao establecemento da organización municipal e, en particular, á designación da primeira tenente de alcalde. Considerando que a labor do goberno municipal ten que descansar sobre os principios de cooperación, lealdade e coherencia, e que o paso do tempo constatou unha perda de confianza na concelleira que detenta a 1.ª Tenencia da Alcaldía Considerando que de conformidade co disposto nos artigos 4 e 8 do Regulamento orgánico municipal (ROM), artigos 20.1. a), 21 e 23 da Lei 7/1985, do 2 de abril, Reguladora das Bases do Réxime Local (LRBRL), artigo 46 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, do 22 de xullo, de Administración Local de Galicia, o nomeamento dos tenentes de alcalde é competencia desta Alcaldía. Considerando que, de acordo co artigos 8 ROM, 23 LRBRL e 46 do ROF, o nomeamento dos tenentes de alcalde debe facerse entre os membros da Xunta de Goberno Local e visto o Decreto desta Alcaldía de 4 de outubro de 2021 (res 1049/2021), onde se cesan e nomean novos membros da Xunta de Goberno Local. En virtude do exposto e en uso das atribucións que me confire a normativa citada, RESOLVO: Primeiro. –Cesar como primeira tenente de alcalde a dona LAURA MERCEDES GOMAR MANDACHE. Segundo. –Nomear como tenentes de alcalde as/os seguintes concelleiras e concelleiros, membros da Xunta de Goberno Local, pola orde que se indica: Primeira tenente de alcalde: D.ª Iraida Schroter Toneu Segundo tenente de alcalde: D. Xosé Ignacio Iglesias Villar Terceiro. –Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde nos casos de vacante, ausencia, enfermidade ou impedimento que imposibilite a este para o exercicio das súas atribucións. Cuarto. –Notificar este Decreto á/ao tenente de alcalde nomeados, facéndolle constar que terán que manter informada á Alcaldía do exercicio das súas atribucións como alcaldesa/alcalde accidental, non podendo no citado exercicio, nin modificar as delegacións xa efectuadas pola alcaldía con anterioridade, nin outorgar outras novas. Quinto. –Da presente resolución darase conta ao Pleno do Concello na próxima sesión ordinaria que se celebre, notificándose persoalmente á cesada e aos nomeados, e publicándose no Boletín Oficial da Provincia, no taboleiro de edictos e na web municipal, ser prexuízo da súa efectividade dende o día da presente resolución. RESOLUCIÓN DA ALCALDÍA ASUNTO: CESES E NOVAS DELEGACIÓNS EN CONCELLEIROS/AS EXPEDIENTE: 2021/G003/00110 Visto o réxime xurídico das delegacións que o alcalde pode realizar en favor dos concelleiros/as, de acordo co establecido nos artigos 6, 7 e 16 do Regulamento orgánico municipal (ROM), artigos 44 e ss do Regulamento de Organización Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, do 22 de xullo, de Administración Local de Galicia, e demais lexislación complementaria. Considerando que a labor do goberno municipal ten que descansar sobre os principios de cooperación, lealdade e coherencia, e que o paso do tempo constatou unha perda de confianza nalgúns dos/as concelleiros e concelleiras que conforman o grupo de goberno municipal, resultando polo tanto necesario reestruturar as competencias delegadas. En virtude do exposto e no uso das atribucións conferidas polo normativa aplicable, RESOLVO: Primeiro. –Cesar a D.ª ELSA SUSANA CHRISTOPHER IAN EL BOUKADIDI DE BARO como concelleira delegada de Urbanismo, Seguridade Cdadá, Enerxía e Sostibilidade, retirándolle todas as atribucións delegadas e as facultades resolutorias. Segundo. –Cesar a D. JORDAN MANUEL JO ESSAOUDI como concelleiro delegado de Infraestruturas, retirándolle todas as atribucións delegadas. Terceiro. –Cesar a D.ª M.ª JOSEFA ARGIBAY DA SILVA, concelleira delegada de Educación, Cultura, Administración e Participación veciñal, retirándolle todas as atribucións delegadas. Cuarto. –Cesar a D. JOSÉ MANUEL ELÍAS NOYA, concelleiro delegado de Servizos básicos, retirándolle todas as atribucións delegadas Quinto. –Delegar nos/as concelleiros/as que se relacionan a continuación, as atribucións que igualmente se indican, sen facultades resolutorias: 1.–D.ª MARÍA LÓPEZ ÁLVAREZ, concelleira delegada de Educación, Cultura, Lingua, Mobilidade, Comercio, Turismo e Emprego, coa facultade de dirixir e xestionar en xeral os seguintes servizos: Educación Mantemento de edificios escolares Relación coas ANPAS e Comunidade educativa CRA Consello escolar municipal Actividades extraescolares e formación de adultos Cultura Infraestruturas culturais e programación Patrimonio cultural Fomento da lectura Memoria histórica Apoio ás asociacións culturais Lingua Aplicación da ordenanza de normalización Promoción do galego na administración Promoción social do idioma Mobilidade Transporte Teobús Camiños escolares Sendas peonís e ciclistas (en colaboración coa concelleira de urbanismo) Comercio e Turismo Axencia de desenvolvemento Local Emprego Información e orientación laboral Xestión ETC de Solláns Obradoiros de emprego En xeral, as súas funcións serán todas as relacionadas coas áreas ou materias que se deleguen, sen incluír a facultade de resolver mediante actos administrativos que afecten a terceiros.2.–D. XOSÉ IGNACIO IGLESIAS VILLAR, concelleiro delegado de Benestar, Persoal, Deportes, Participación veciñal e Servizos básicos, coa facultade de dirixir e xestionar os seguintes servizos: Benestar Servizos Sociais Escolas Infantís 0-3 anos Atención aos maiores Conciliación Voluntariado Políticas de inclusión social Persoal Xestión de persoal RPT Convenio colectivo Deportes Instalacións deportivas Escolas deportivas municipais Espectáculos e eventos deportivos Participación veciñal Relacións veciñais e participación Casas Comúns Consellos parroquiais Servizos básicos Reparación de vías e camiños Parques e Xardíns Áreas de xogo infantil Rozas e xestión de augas pluviais Xestión das cuadrillas municipais de obras e parques En xeral, as súas funcións serán todas as relacionadas coas áreas ou materias que se deleguen, sen incluír a facultade de resolver mediante actos administrativos que afecten a terceiros.3.–D.ª IRIA OTERO ROMERO, concelleira delegada de Infraestruturas, Administración, Igualdade e Mocidade, coa facultade de dirixir e xestionar en xeral os seguintes servizos: Infraestruturas Plans provinciais de infraestruturas Plans especiais Administración Administración electrónica Contratación Seguros Comunicacións Organización da páxina WEB municipal Igualdade CIM Prevención da violencia de xénero Promoción da diversidade Mocidade Campamentos Campañas específicas En xeral, as súas funcións serán todas as relacionadas coas áreas ou materias que se deleguen, sen incluír a facultade de resolver mediante actos administrativos que afecten a terceiros. Sexto. –A alcaldía, en calquera momento, poderá asumir as atribucións delegadas na presente Resolución sen prexuízo da súa avocación conforme á lexislación de procedemento administrativo común. Sétimo. –Da presente Resolución darase conta ao Pleno na seguinte sesión ordinaria que se convoque, notificándose, ademais, persoalmente aos designados, aos efectos do artigo 114 do ROF que esixe, para á eficacia da delegación, a súa aceptación por parte da/o delegada/o, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Oitavo. –Dar traslado do presente a todos os departamentos municipais, para o seu coñecemento e efectos oportunos, e proceder á súa publicación no Boletín Oficial da Provincia, na web municipal e no taboleiro de edictos do concello, sen prexuízo da súa efectividade dende o día da presente Resolución.